**በዙፋኑ ፊት በላይ ያለው**

በዙፋኑ ፊት በላይ ያለው

የጌታ መልአክ ከኔ ጋር ነው

ከኔ ጋር ነው አልፈራም ሞገዱን

ከእኔ ጋር ነው ጠባቂዬ እርሱ ነው

ከእኔ ጋር ነው አልፈራም እሳቱን

ከእኔ ጋር ነው ታምኜ እወጣለሁ

 ምህረት ይለምናል ፍቅርና ይቅርታ

ከታመነው ንጉሥ ከሠራዊት ጌታ

አጽንቷል እግሮቹን እንዳይናወጹ

ባህሩን አቁሟል የሚካኤል ድምጹ

 አዝ . . . . . . . . . . . .

 ወርዷል ከሰማያት ክንድን ሊያበረታ

ሚካኤል ወዳጄ የነፍሴ እፎይታ

ይዘረጋል ክንፉን ረበበ በላዬ

ያጅበኛል ሁሌ ከፊት ከኋላዬ

አዝ . . . . . . . . . . . .

 የነሐሱ መውጊያ ደጆቹን ቆረጠ

ከእስረኞቹ መሃል ልጁን አስመለጠ

አደገድጋለሁ ለዚህ ባለክብሩ

የፅዮን ካሕናት በደስታ ዘመሩ

 አዝ . . . . . . . . . . . .

ምህረት ይለምናል ፍቅርና ይቅርታ

ከታመነው ንጉሥ ከሠራዊት ጌታ

አጽንቷል እግሮቹን እንዳይናወጹ

ባህሩን አቁሟል የሚካኤል ድምጹ

 አዝ . . . . . . . . . . . . /2x/